open-index/open-wikipedia-markdown huggingface dataset:
ויליאם לוב

**ויליאם לוב** (בהונגרית: **Loew N. Vilmos**; באנגלית: **.William N. Loew**; פאפה, 12 באוגוסט 1847 − ניו יורק, 17 באוקטובר 1922) היה עורך דין, עיתונאי, מתרגם יהודי-הונגרי-אמריקאי.

## ביוגרפיה
וילמוש לעף (בשמו ההונגרי) היה אחד מבניו של הרב לאופולד (ליפוט) לעף ושל אשתו הראשונה לאונטין שוואב. הוא אחיו של שמואל לעף, רופא, ושל טוביאש לעף, עורך דין, ואחיו למחצה (מאשתו השנייה של אביו) של הרב עמנואל לעף. הוא בא ממשפחה משכילה במיוחד, אך לא אהב ללמוד ואחרי שעזב את בית הספר הפך לנער עובד. בשנת 1866 בגיל 19 היגר לארצות הברית, לאחר סיום מלחמת האזרחים והוא התפרנס מעבודת כפיים, אך מצא במהירות קורס ערב והוסמך כעורך דין. כך הוא המשיך בחייו כעורך דין.

בנוסף לפעילותו כעורך דין השיק כעורך את העיתון :"ההונגרי האמריקאי" בניו יורק עם שותפו לעריכה ארקשד מודיורושי, העיתון הוקם בשל השיטפון הגדול בעיר סגד בשנת 1879. הם אספו תרומות עבור העיר בין המהגר ההונגרים, אך גם בין המהגרים הגרמנים ובין האמריקאים כדי לעזור. העיתון נכתב בהונגרית ובאנגלית, אך בסופו של דבר הפסיק להתקיים לאחר גיליון 2 עקב מחסור במנויים.

מה שחשוב יותר בחייו של וילהלם לוב הוא לא העיתונות, אלא העובדה שהוא החל לתרגם מהונגרית לאנגלית בשקידה ובחריצות את השירה, את הסיפורים הקצרים (נובלות) את הסיפורת, את הכתיבה הדרמטית או הבלדות של משוררים הונגרים של המאה ה-19. הוא תרגם את יצירותיהם של יאנוש אראן, יוז'ף אטווש, קארוי קישפלודי, פרנץ קלצ'יי, אימרה מדאץ', שנדור פטפי, מיהאי ורשמארטי ומשוררים רבים אחרים מהמאה ה-19.

היסטוריון הספרות József Szentkiralyi ספר את תרגומיו של וילהלם לוב. הוא תרגם סך של 473 יצירות שירה ובלדות מאת 110 משוררים הונגרים מהונגרית לאנגלית, כולל "האביר יאנוש" של שנדור פטפי. הבלדות השליח, אישטוק השוטה. מיאנוש אראן את טולדי, ואת הערב של טולדי, מאימרה מדאץ' את טרגדיית האדם. ב-1881 הוא תרגם לאנגלית את שירו של פרנץ קלצ'יי. גם איכות התרגומים של וילהלם לוב מכובדת.

קיבל ביקורות חיובות ממספר כותבים, ביניהם: ארפאד פאסטור (Árpád Pásztor), שאנדור אינצה, מלכיאור לנדייל ועוד.

## כרכים
הוא ערך אנתולוגיות מתרגומיו, שפרסם ב:

* Gems from Petőfi and other Hungarian poets. (1881)
* Magyar Songs (1887)
* Magyar Poetry  (1899)
* Magyar Poetry: Selections from Hungarian Poets. New York; Amerikai Népszava, 1908 October
* Alexander Petőfi: The apostle. Childe John. Simple Steve. "Cypress leaves from the grave of dear Ethel." (1912)


## לקריאה נוספת

* לקסיקון יהודי הונגרי, 1929, עורך פטר אויווארי. וילמוש לוב
* אדן ואשווארי : זכרו של ויליאם לוב. בתוך: אדן ואשווארי: הונגרים אמריקאים. סגד, ספריית שומוג', 1988. 151-154. ע. 
* גזה קנדה : האוסף ההונגרי הראשון וההופעה של "אמריקה ההונגרית". בתוך: גזה קהדה: הונגרים באמריקה. II. לִקְשׁוֹר. קליבלנד, 1927. 30-34. ע.
## קישורים חיצוניים

## הערות שוליים

קטגוריה:יהודים הונגרים
קטגוריה:מהגרים מהונגריה לארצות הברית
קטגוריה:מתרגמים יהודים הונגרים
קטגוריה:עיתונאים יהודים הונגרים
קטגוריה:מתרגמים מהונגרית
קטגוריה:פאפה: אישים
ויליאם לוב
קטגוריה:אמריקאים שנולדו ב-1847
קטגוריה:אמריקאים שנפטרו ב-1922
ג'ונתן פורוורד

**ג'ונתן פורוורד** (באנגלית: **Jonathan Forward**; 1680–1760) היה סוחר לונדוני, שהיה אחראי בעיקר על הגליית הנידונים, מכלא ניוגייט וממחוזות הבית, למושבות האמריקאיות שבשליטת האימפריה הבריטית בין השנים 1718 עד 1739.

## קריירה
העסק להגליית נידונים הופק בידי פורוורד, ב-1718. בתחילה, קיבל 3 ליש"ט על כל נידון שהגולה למושבת עונשין, ומאוחר יותר, ב-1727, הגדילו ל-5 ליש"ט. בין האוניות שיצר איתן קשר, בשביל להגלות את הנידונים למושבות האמריקאיות שבשליטת האימפריה הבריטית, היו האוניות *Gilbert* (1720–1722), *Jonathan* (1723–1724), *Patapsco Merchant* (1732) ו-*Genoa Galley* (1738), בפיקודו של דרבי לוקס הראשון .

הוא פרש מתפקידו לאחר כ-20 שנה, ב-1739. אנדרו ריד החליף אותו בתפקידו.

## חיים אישיים
פורוורד התחתן עם סוזנה לפני 1712. לפרורווד היו 2 בנות. הבת הבכורה, אליזבת, נולדה ב-1712 ומתה ב-1789. ב-19 בדצמבר 1734, נישאה אליזבת עם רוברט בינג, בנו השלישי של האדמירל המשנה ג'ורג' בינג.

פורוורד נפטר ב-1760 ונקבר בלונדון.

## הערות שוליים

קטגוריה:סוחרים
קטגוריה:לונדון: אישים
קטגוריה:אישים הקבורים בלונדון
קטגוריה:ילידי 1680
קטגוריה:נפטרים ב-1760
פטריס באומל

**פטריס באומל** (בצרפתית: **Patrice Beaumelle**; נולד ב-24 באפריל 1978 בארל שבצרפת) הוא מאמן כדורגל, המאמן את נבחרת אנגולה. 

## קריירה כמאמן
בשנת 2010 שימש באומל כעוזרו של ארווה רנאר בנבחרת אנגולה, ובשנת 2011 שימש כעוזרו בקבוצת אלג'יר מליגת העל האלג'יראית. כמו-כן, שימש בשנת 2011 כעוזרו של רנאר בנבחרת זמביה.

לאחר שרנאר עזב את נבחרת זמביה בשנת 2013 כדי לאמן את סושו, מונה באומל למאמן נבחרת זמביה. לאחר מינויו של רנאר למאמן נבחרת חוף השנהב ב-31 ביולי 2014, התפטר באומל מאימון נבחרת זמביה, ומונה כעוזרו של רנאר בנבחרת חוף השנהב.

בחודש מרץ 2020 מונה באומל למאמן נבחרת חוף השנהב. וסיים את תפקידו באפריל 2022

## קישורים חיצוניים

## הערות שוליים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:מאמני כדורגל צרפתים
קטגוריה:מאמני נבחרת זמביה בכדורגל
קטגוריה:מאמני נבחרת חוף השנהב בכדורגל
קטגוריה:מאמני נבחרת אנגולה בכדורגל
קטגוריה:מאמני גביע אפריקה לאומות 2021
קטגוריה:מאמני גביע אפריקה לאומות 2025
קטגוריה:צרפתים שנולדו ב-1978
כרים קונאטה

**כרים קונאטה** (בצרפתית: **Karim Konaté**; נולד ב-21 במרץ 2004 בחוף השנהב) הוא כדורגלן איבוארי המשחק בעמדת החלוץ ברד בול זלצבורג ובנבחרת חוף השנהב.

## קריירת מועדונים
קונאטה גדל במחלקת הנוער של מימוסאס מליגת העל של חוף השנהב, והחל לשחק בקבוצה הבוגרת של המועדון בשנת 2020. ביוני 2022 חתם ברד בול זלצבורג האוסטרית. בעונת 2023/24 הוכתר קונאטה כמלך השערים של הבונדסליגה האוסטרית, כשהבקיע 20 שערים במדי רד בול זלצבורג.

## קריירה בינלאומית
ב-3 בספטמבר 2021 ערך קונאטה את הופעת הבכורה שלו בנבחרת חוף השנהב, בתיקו 0-0 נגד נבחרת מוזמביק במסגרת מוקדמות מונדיאל 2022.

הוא נכלל בסגל נבחרת חוף השנהב לקראת טורניר גביע אפריקה לאומות 2021.

נכלל בסגל נבחרת חוף השנהב לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:כדורגלני מימוסאס
קטגוריה:כדורגלני רד בול זלצבורג
קטגוריה:כדורגלני ליפרינג
קטגוריה:כדורגלני נבחרת חוף השנהב
קטגוריה:ספורטאים זרים באוסטריה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:איבוארים שנולדו ב-2004
אבראהים סנגארה

**אבראהים סנגארה** (בצרפתית: **Ibrahim Sangaré**; נולד ב-2 בדצמבר 1997 בקומאסי שבחוף השנהב) הוא כדורגלן איבוארי המשחק בעמדת הקשר האחורי בקבוצת נוטינגהאם פורסט ובנבחרת חוף השנהב.

## קריירת מועדונים
סנגארה החל את הקריירה המקצוענית שלו בטולוז מליגת העל הצרפתית, במדיה ערך 80 הופעות ליגה והבקיע שני שערים.

ב-28 בספטמבר 2020 חתם סנגארה על חוזה לחמש עונות בפ.ס.וו. איינדהובן מליגת העל ההולנדית. ב-18 באוקטובר הוא ערך את הופעת הבכורה שלו במועדון, בניצחון 3-0 על זוולה במסגרת הליגה. ב-31 בינואר 2021 הבקיע את שער הבכורה שלו במועדון, בהפסד 3-1 לפיינורד במסגרת הליגה. בעונתו הראשונה במועדון ערך 29 הופעות ליגה, בהן הבקיע שער אחד.

ב-1 בספטמבר 2023 חתם בנוטינגהאם פורסט.

## קריירה בינלאומית
ב-18 באוקטובר 2015 ערך סנגארה את הופעת הבכורה שלו בנבחרת חוף השנהב, בהפסד 2-1 לנבחרת גאנה במסגרת מוקדמות אליפות האומות האפריקאיות לשנת . במשחק זה הבקיע את שער הבכורה שלו בנבחרת. הוא היה חלק מסגל נבחרת חוף השנהב בטורניר גביע אפריקה לאומות 2019, וערך שתי הופעות בטורניר.

הוא נכלל בסגל נבחרת חוף השנהב לקראת טורניר גביע אפריקה לאומות 2021.

נכלל בסגל נבחרת חוף השנהב לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:כדורגלני טולוז
קטגוריה:כדורגלני פ.ס.וו. איינדהובן
קטגוריה:כדורגלני נוטינגהאם פורסט
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים איבוארים בצרפת
קטגוריה:ספורטאים זרים בהולנד
קטגוריה:ספורטאים איבוארים באנגליה
קטגוריה:איבוארים שנולדו ב-1997
כרונוס (אל הזמן)

**כרונוס** (ביוונית: **Χρόνος**; קרי: "זמן") הוא האנשה של הזמן כאל כפי שמופיעה במקורות של פילוסופיה פרה-סוקרטית ובמקורות מאוחרים.

פעמים רבות כרונוס מזוהה עם הטיטאן קרונוס בשל הדמיון בשמות. הזיהוי קיים כבר בגרסה המקבילה של קרונוס, סטורן מהמיתולוגיה הרומית, שנחשב גם לאל זמן, ונעשה נפוץ יותר בתקופת הרנסאנס, שהולידה את האיקונוגרפיה של אב הזמן המניף חרמש.

פסיפסים יוונים-רומיים תיארו את כרונוס כאדם המסובב את גלגל המזלות. הוא דומה לאלוהות איון  כסמל של זמן מחזורי. בדרך כלל הוא מוצג כאיש חכם זקן עם זקן אפור עבה.

## שם
[ממוזער|200x200 פיקסלים|"כרונוס אל הזמן" מאת ג'ובאני פרנצ'סקו רומנלי, המוזיאון הלאומי ב[ורשה|וורשה, תיאור מהמאה ה-17 של הטיטאן קרונוס כאב הזמן, אוחז בחרמש קציר.]]
במהלך העת העתיקה, כרונוס התפרש מדי פעם כקרונוס. לפי פלוטרכוס, היוונים האמינו שקרונוס הוא שם אלגורי לכרונוס.

## מיתולוגיה
כרונוס הוא אחת מהישויות הראשוניות (הזמן), יחד עם כאוס (הישות הראשונה), ניקס (הלילה), ארבוס (הצל), טרטרוס (העולם התחתון) וארוס (האהבה/התשוקה).

במסרות האורפית כרונוס "הוליד" על ידי "הארץ ומים", והפיק את אתר, כאוס, וביצה. הביצה הפיקה את האל ההרמפרודיטי פאנס שהוליד את הדור הראשון של האלים והוא היוצר האולטימטיבי של הקוסמוס.

פרקידס איש סירוס, בחיבורו האבוד "שבע גומחות", סביב המאה ה-6 לפנה"ס, טען כי היו שלושה עקרונות נצחיים: "Chronos", "Zas" (זאוס) ו-"Chthonie" (את אלים כתוניים). הזרע של כרונוס הונח בנבכי כדור הארץ ויצר את הדור הראשון של האלים.

## לקריאה נוספת

* Beekes, S. P., *Etymological Dictionary of Greek*, 2 vols. Leiden: Brill, 2009.
* Delaere, Mark, *Unfolding Time: Studies in Temporality in Twentieth-century Music*, Leuven University Press, 2009. .
* Kirk, G. S., J. E. Raven, M. Schofield. *The Presocratic Philosophers: A Critical History with a Selection of Texts*. Cambridge University Press; 2 edition (February 24, 1984). ISBN .
* Liddell, Henry George, Robert Scott. *A Greek-English Lexicon*, revised and augmented throughout by Sir Henry Stuart Jones with the assistance of Roderick McKenzie, Clarendon Press Oxford, 1940. Online version at the Perseus Digital Library.
* Levi, Doro, "Aion," *Hesperia* 13.4 (1944).
* Macey, Samuel L., *Encyclopedia of Time*, Routledge. ISBN .
* Plutarch, *Moralia, Volume V: Isis and Osiris.* *The E at Delphi. The Oracles at Delphi No Longer Given in Verse. The Obsolescence of Oracles*. Translated by Frank Cole Babbitt. Loeb Classical Library No. 306. Cambridge, MA: Harvard University Press, 1936. ISBN . Online version at Harvard University Press.
* West, M. L. (1983), *The Orphic Poems*, Clarendon Press. ISBN .


## קישורים חיצוניים

## הערות שוליים

קטגוריה:האנשה במיתולוגיה היוונית
מדוזת כדור-תותח

**מדוזת כדור־תותח** (שם מדעי: *Stomolophus meleagris*) היא מין של מדוזה בסוג *Stomolophus* במשפחת Stomolophidae. שמה ניתן לה בשל צורתה הדומה לכדור תותח. המדוזה שצורה ככיפה, יכולה להגיע לקוטר של 25 ס"מ. באוקיינוס האטלנטי ובמפרץ מקסיקו הקצה שלה עשוי להיות בעל פיגמנט חום, ואילו באוקיינוס השקט עשוי להיות פיגמנט כחול. יש לה צביר של זרועות סביב פיה, המשרתים אותה הן לתנועה והן לתפיסת טרף.

מדוזות אלו נפוצות בעיקר בחוף המזרחי של אמריקה הצפונית (מניו אינגלנד) ועד לברזיל, אך מצויות גם באוקיינוס השקט (מים סין הדרומי ועד ים יפן, וקליפורניה ועד אקוודור). בחופים הדרום מזרחיים של ארצות הברית הם נפוצים בעיקר בחודשי הקיץ והסתיו, ובחודשים אלו הן יכולות להוות 16% מהמסה הביולוגית בחופים הרדודים.

[ממוזער|מדוזות כדור־תותח ב[אקווריום ישראל בירושלים]]
מדוזות כדור־תותח ניזונות בעיקר מזואופלנקטון. להם יחסי סימביוזה עם סרטני *Libinia emarginata*, הניזונים גם כן מזאופלנקטון.

בדומה לצורבים אחרים מדוזות אלו מקיימות רבייה א-מינית ורבייה מינית. ברבייה מינית, הם מפרישים זרע מהפה, אשר נקלט ומופרה במדוזה אחרת. העובר מתחיל להתפתח בכיס מיוחד המצוי בזרוע סביב הפה. לאחר 3–5 שעות הפגית נופלת פנימה ושם היא מתפתחת לפוליפ המסוגל לאכול טרף קטן. לאחר מספר ימים הפוליפ ניתק לאפירה (ephyrae), מדוזה זעירה שבהמשך מתפתחת למדוזה בוגרת.

היא מסוגלת להפריש ריר רעיל מתאים צורבים. הרעל פוגע בדגים באזור הקרוב, ומרחיק את רוב הטורפים, מלבד סוגים מסוימים של סרטנים. אף על פי שמדוזות כדור־תותח לרוב אינן צורבות בני אדם, הרעל שלהן יכול במקרים חמורים לגרום לפגיעות לבביות בבעלי חיים ובאדם.

אחד הטורפים העיקריים של מדוזות אלו הוא צב ים גלדי. בנוסף ניצודות מדוזות אלו על ידי בני אדם למאכל.

## קישורים חיצוניים

## הערות שוליים

קטגוריה:בעלי חיים שתוארו ב-1860
קטגוריה:טקסונים שתוארו בידי לואי אגאסי
קטגוריה:מדוזות סוכך
ניאו ET5

**ניאו ET5** (במנדרינית תקנית: **蔚来 EP5**) היא מכונית חשמלית במרכב סדאן, בעלת חמישה מקומות ישיבה, שמיוצרת על ידי ניאו משנת 2022. היא נחשפה ב-18 בדצמבר 2021. היא מתחרה ישירה לטסלה מודל 3, וב.מ.וו i4.

## עיצוב
העיצוב החיצוני מושפע רבות מהניאו ET7 אך גג ה-ET5 משופע יותר ומעניק מראה קופה ספורטיבי לדגם, הגג עשוי מזכוכית שחורה נגד שמש. הפוגוש האחורי והקדמי מעוצבים בעיצוב אגרסיבי המעניק לדגם מראה של מכונית ספורט בסיסית. פנים המכונית גם מושפע רבות מה-ET7 אך כוללת כמה שינויים. שני מסכים, אחד ללוח המחוונים הדיגיטלי בקוטר 10.2 אינץ' בטכנולוגיית HDR, המסך הוא מגע, המסך השני גם הוא מגע מיועד להצגת המולטימדיה, המסך המרכזי בקוטר 12.8 אינץ'.

## מפרט טכני
נכון ל-2022 את הדגם תשווק ניאו עם מערכת הנעה חשמלית אחת, לפי ניאו יצטרפו בהמשך יחידות הנעה נוספות. יחידת ההנעה הנוכחית כוללת שני מנועים חשמליים המספקים יחד 485 כ"ס ומומנט מרבי של 71.3 קג"מ ולפי ניאו, שני מנועים אלו מאפשרים לדגם להשיג נתון תאוצה מ-0 ל-100 קמ"ש בתוך 4.3 שניות.

ניאו תשווק את יחידת ההנעה עם אפשרות לשלושה סוללות ליתיום-יון:

1. סוללה בקיבולת של 75 קוט"ש שתאפשר טווח של 550 ק"מ בתקן CLTC הסיני. 2. סוללה בקיבולת 100 קוט"ש שתאפשר טווח של מעל ל-700 ק"מ ו-3. סוללה בקיבולת של 150 קוט"ש שתאפשר טווח נסיעה של מעל ל-1000 ק"מ בתקן הסיני (הפחות אמין).

ניאו תשווק את הדגם עם מערכת נהיגה אוטונומית המקבילה למערכת של טסלה.

## קישורים חיצוניים

* 

## הערות שוליים

ET5
קטגוריה:מכוניות חשמליות
קטגוריה:מכוניות סדאן
קטגוריה:דגמי מכוניות שהושקו ב-2021
גיסלן קונאן

**גיסלן אנקלומנדה קונאן** (בצרפתית: **Ghislain N'Clomande Konan**; נולד ב-27 בדצמבר 1995 באביג'אן שבחוף השנהב) הוא כדורגלן איבוארי המשחק בעמדת המגן השמאלי בקבוצת ז'יל ויסנטה ובנבחרת חוף השנהב.

## קריירת מועדונים
קונאן החל את הקריירה המקצוענית שלו במימוסאס מליגת העל של חוף השנהב.

ב-28 בינואר 2016 חתם בוויטוריה דה גימארייש מליגת העל הפורטוגלית.

ב-1 ביולי 2018 חתם בסטאד ריימס מליגת העל הצרפתית.

## קריירה בינלאומית
ב-4 ביוני 2017 ערך קונאן את הופעת הבכורה שלו בנבחרת חוף השנהב, בהפסד 0–5 לנבחרת הולנד במשחק ידידות.

הוא נכלל בסגל נבחרת חוף השנהב לקראת טורניר גביע אפריקה לאומות 2021.

נכלל בסגל נבחרת חוף השנהב לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:מגני כדורגל מחוף השנהב
קטגוריה:אביג'אן: כדורגלנים
קטגוריה:כדורגלני מימוסאס
קטגוריה:כדורגלני ויטוריה דה גימארייש
קטגוריה:כדורגלני סטאד ריימס
קטגוריה:כדורגלני א-נסר
קטגוריה:כדורגלני אל-פייחה
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים זרים בפורטוגל
קטגוריה:ספורטאים איבוארים בצרפת
קטגוריה:ספורטאים זרים בערב הסעודית
קטגוריה:כדורגלני ז'יל ויסנטה
קטגוריה:כדורגלני בורגוס
קטגוריה:איבוארים שנולדו ב-1995
אורי אלחנני

**אורי אלחנני** (נולד ב-1934) הוא אלוף-משנה (במילואים) בצה"ל שפיקד על סיירת אגוז ועל חטיבה.
## קורות חייו
אלחנני נולד וגדל בקיבוץ שפיים. באוגוסט 1953 התגייס לצה"ל לחטיבת גולני. עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה במבצע קדש. לאחר מכן השתחרר מצה"ל, אולם שב לשירות קבע בשנת 1959 ושימש כמדריך בבית הספר לקצינים. בשנת 1961 מונה לומפקד פלוגה בחטיבת גולני. בשנים 1964–1966 שימש כמדריך בבית הספר לקצינים וכמדריך בקורס מפקדי פלוגות. בשנת 1967 למד במכללה לפיקוד ומטה, מונה לסגן מפקד גדוד בגולני ולחם במלחמת ששת הימים. באוגוסט 1968 מונה למפקד גדוד הסיור של פיקוד הצפון, סיירת אגוז, והוביל אותה למבצעים רבים בגבולות ירדן, סוריה ולבנון. באוגוסט 1970 סיים את תפקידו ויצא מטעם צה"ל לשליחות באתיופיה ולאחר מכן מונה לסגן מפקד חטיבה. במלחמת יום הכיפורים לחם בחזית הצפון במלחמת יום הכיפורים ולאחר מכן, בשנת 1974, מונה לסגן מפקד מרחב שלמה. בשנת 1976 מונה למדריך במכללה לפיקוד ומטה ובשנת 1978 מונה למפקד חטיבה בפיקוד הצפון. בשנת 1980 השתחרר מצה"ל.

אלחנני הוא בעל תואר ראשון בהיסטוריה וסוציולוגיה מאוניברסיטת תל אביב.
## לקריאה נוספת
* יעקב ארז, "**האנציקלופדיה לצבא וביטחון – 'צה"ל בחילו**'", הוצאת רביבים (מהדורת מעריב), 1983, כרך 14 -"סיירות ומיעוטים".
## הערות שוליים

קטגוריה:אלופי-משנה בצה"ל
קטגוריה:מפקדי סיירת אגוז
קטגוריה:מפקדי חטיבות בצה"ל
קטגוריה:שפיים: אישים
קטגוריה:בוגרי אוניברסיטת תל אביב
קטגוריה:ישראלים שנולדו ב-1934
Lasting Lover

"**Lasting Lover**" הוא סינגל של הדי ג'יי הבריטי, סיגלה, והזמר-יוצר הבריטי, ג'יימס ארתור, שיצא, על ידי מיניסטרי אוף סאונד, B1 רקורדינגס ואריסטה רקורדס, ב-4 בספטמבר 2020. בשיר נמצאת דגימה מהשיר "Time to Pretend" של להקת האינדי פופ האמריקאית, MGMT.

נכון לדצמבר 2021, השיר הושמע למעלה מ-193 מיליון פעמים בספוטיפיי.

## וידאו קליפ
הווידאו קליפ של השירף בבימויה של רבקה בירד, הועלה לערוץ היוטיוב של סיגלה, ב-25 בספטמבר 2020. נכון לדצמבר 2021, הווידאו קליפ נצפה למעלה מ-17 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים שנכתבו על ידי סיגלה
קטגוריה:שירי סיגלה
קטגוריה:שירי ג'יימס ארתור
קטגוריה:סינגלים בהוצאת אריסטה רקורדס
קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:שירים שנכתבו על ידי לואיס קפלדי
אקספנג G9

**אקספנג G9** (בסינית מפושטת: **小鹏汽车 G9**, פיניין: **Xiǎopéng qìchē G9**) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי אקספנג משנת 2022. היא נחשפה ב-18 בנובמבר 2021.

## גלריה

קובץ:XPeng G9 front quarter at the 2021 Guangzhou Auto Show.jpg|מבט קדמי
קובץ:XPeng G9 rear quarter at the 2021 Guangzhou Auto Show.jpg|מבט אחורי
קובץ:XPeng G9 at the 2021 Guangzhou Auto Show.jpg|מבט לצד


## קישורים חיצוניים

* 

## הערות שוליים

קטגוריה:מכוניות חשמליות
קטגוריה:כלי רכב המיוצרים בסין
קטגוריה:דגמי מכוניות שהושקו ב-2021
אכאורדוס גולדי

**אכאורדוס גולדי** (שם מדעי: *Achoerodus gouldii*) הוא מין של דג ימי ממשפחת השפתוניים החי לחופי דרומה של אוסטרליה בחופים ממוזגים בעומק 1 עד 65 מטרים בין איי אברולהוס (Abrolhos Islands) וחופי אוסטרליה המערבית עד למלבורן שבויקטוריה. דג זה הוא מהגדולים שבשפתוניים, והוא מצוי בסכנת הכחדה בטבע. את השם המדעי לדג העניק חוקר הטבע הסקוטי ג'ון ריצ'רדסון  ב-1843 לכבודו של האורניתולוג ג'ון גולד.
## מאפיינים
לאכאורדוס גולדי גוף חביתי עם סנפירים קצרים ורחבים, ראש גדול בעל לסתות רחבות ושיניים חזקות דמויות יתד, סנפיר גבי נמוך המופנה אחורה וזנב מרובע קצר. צבעו כחול כהה עד אפרפר עם עיניים ירוקות בהירות ושפתיים בשרניות דמויות מקור. שפתון זה מגיע לאורך של 175 סנטימטרים ולמשקל של מעל 40 קילוגרם, מה שהופך אותו לאחד מגדולי השפתוניים. הזכרים גדולים ותוקפניים יותר מהנקבות אך הן יכולות לשנות את מינן, לרוב בגיל 17. המין יכול לחיות בטבע 70 שנה.

זהו מין הפועל לאורך כרי אצות וקרקעית סלעית וצד דגים קטנים וחסרי חוליות שהוא מוצא.

המין נמצא בסכנה בטבע עקב דיג יתר ורבייה איטית יחסית.

## קישורים חיצוניים

## הערות שוליים

קטגוריה:טקסונים שתוארו בידי ג'ון ריצ'רדסון
קטגוריה:בעלי חיים שתוארו ב-1843
קטגוריה:שפתוניים
קטגוריה:דגי ים בדרום אוסטרליה
קטגוריה:מגה-פאונה של האוקיינוס השקט
שפן עצים בניני

**שפן עצים בֶּנִינִי** (שם מדעי: *Dendrohyrax interfluvialis*) הוא מין של שפן שוכן עצים ממערב אפריקה (למשל בבנין, שזה מקור שם המין) הקרוב למין שפן עצים מערבי והופרד ממנו ב-2021 עקב בדיקות מבנה הגולגולת הקצרה יותר שלו, פרוותו הבהירה יותר ונביחותיו האופייניות אותן הוא משמיע בלילה.

שפן זה נראה מעט בטבע וידוע שהוא חי באזורי יערות טרופיים בין הנהרות ניז'ר לוולטה, מה שהעניק למין את שמו המדעי (מילולית: *interfluvialis* - בין שני נהרות).

מין זה מגיע לאורך של 50 עד 55 סנטימטרים והוא בעל פרווה ארוכה וגסה עם גוונים בהירים כשאחורי הגב לבנים. הוא בעל "מסיכה" כשל רקון בצבע בהיר ובעל אוזניים מעוגלות קטנות. השפן עוטה טפרים על כפות דמויות-פרסה והוא מטפס עצים מומחה. הוא ניזון מעלי עצים ופעיל במשך הלילה. השפנים מתקשרים באמצעות צווחות קולניות ויבבות, השונות מאלה של שפני עצים אחרים.

לא ברור מה מצב שימור, אך ייתכן שהוא ניצוד בידי מספר שבטים ואוכלוסייתו עלולה להיפגע מבירוא יערות.

## קישורים חיצוניים

## הערות שוליים

קטגוריה:שפניים
קטגוריה:בנין: יונקים
קטגוריה:בעלי חיים שתוארו ב-2021
סמסונג גלקסי A31

**סמסונג גלקסי A31** (באנגלית: **Samsung Galaxy A31**) הוא טלפון חכם מבוסס אנדרואיד, המיוצר על ידי סמסונג אלקטרוניקה. המכשיר מיוצר כחלק מסדרת A של סמסונג גלקסי. על ייצורו הוכרז ב-24 במרץ 2020, וב-27 באפריל אותה שנה החל להיות משווק לציבור. הוא יורשו של סמסונג גלקסי A30.

## מפרט
### חומרה
המכשיר מצויד במסך בגודל 6.4 אינץ'. המסך מסוג סופר AMOLED עם יחס גובה-רוחב של 20:9.

לטלפון זה ישנו מעבד בעל ליבה אוקטאנית ומעבד גרפי מסוג מאלי G52 MC2. הזיכרון הוא בנפח הוא 4, 6, 8 או 12 ג'יגה בייט. המכשיר מופעל על ידי סוללה בקיבולת 5000 מיליאמפר-שעה עם תמיכה בטעינה מהירה בת 15 וואט.

#### מצלמה
המכשיר מצויד במערך בעל ארבעה מצלמות, הכולל: מצלמה ראשית ברזולוציית 48 מגה-פיקסל; מצלמת זווית רחבה ברזולוציית 8 מגה פיקסל; מצלמת מאקרו ברזולוציה 5 מגה פיקסל וחיישן עומק ברזולוציה בת 5 מגה פיקסל. כמו כן, למכשיר ישנה מצלמה קדמית ברזולוציית 20 מגה פיקסל.

### תוכנה
המכשיר הושק עם מערכת ההפעלה אנדרואיד 10 בממשק המותאם של סמסונג - One UI, המכשיר עודכן לאנדרואיד 11 במאי 2021.

באוגוסט 2021 השיקה סמסונג את "עדכון אבטחה 3.1.1" של One UI.

## קישורים חיצוניים

* 

## הערות שוליים

קטגוריה:טלפונים סלולריים של סמסונג
קטגוריה:מכשירי אנדרואיד
A31
קטגוריה:מכשירים שהושקו ב-2020
שם טוב ארדוטיאל

הרב **שם טוב בן יצחק ארדוטיאל** (מוכר בספרדית בשמות Sento, Sentob, Rab Shemtov de Cerrion, Sem Tob de Carrión) (1290 לערך – 1369 לערך) היה משורר יהודי-ספרדי מהמאה הארבע עשרה. חיבר מספר יצירות חול ומספר שירי קודש, שהמוכר ביניהם הוא הווידוי הנאמר במנהג הספרדים במוסף של יום הכיפורים, **רבונו של עולם בראותי בחורותי**. ארדוטיאל היה המשורר היהודי הראשון שחיבר יצירות בשפה הספרדית, והמשורר היהודי-ספרדי הראשון שחיבר חיבור הגות בסגנון שירי עממי.

## ביוגרפיה
אין בידינו מידע ביוגרפי טוב על ארדוטיאל. מתוך יצירותיו ניתן להסיק שהוא שימש מזכיר, יועץ ומתרגם אצל משפחת האצולה הנוצרית סנטיליאנה בעיירה קאריון דה לוס קונדס  שבמחוז פלנסיה .
## יצירתו
ארדוטיאל חיבר ספר חכמה בשפה הספרדית בשם "משלי מוסר" ( בספרדית), המכיל פתגמים, משלים וניבים שמקורם בעברית, בערבית ובספרדית. הספר הוקדש לפדרו, בנו של אלפונסו האחד עשר, מלך קסטיליה.
מיצירת החול שלו בעברית השתמר בידינו הספר "מעשה הרב: מלחמת העט והמספריים" המתאר את מלחמתם של העט והמספריים ביום חורף קר, כשהדיו קופאת בתוך הקסת. הספר כתוב בצורה פרוזאית מחורזת משלובת בקטעי ליריקה, ונכתב בסגנון הומוריסטי. לדעת החוקרת מרגלית שלמן, החיבור משמש, בנוסף לתפקידו ההומוריסטי, כחיבור מחאה נגד בזיזת רכוש יהודי על ידי הנוצרים. חיבור נוסף המיוחס לו הוא "מעשה צופר", חיבור פרוזה היתולי על בדחן עני בשם צופר, אולם יש המפקפקים בזיהוי.
### שירת הקודש של ארדוטיאל
יצירתו העיקרית שהגיע לידנו מצויה בתחום שירת הקודש. ארדוטיאל חיבר בעיקר פיוטים מסוג הסליחות, שתוכנן, כסגנון הספרדי, עוסק בעמידתו האישית של המתפלל למול הקב"ה ובקשתו לסליחה. בנוסף יש בידינו עוד שני פיוטים גדולים שלו, גם הם נועדו לתפילה על כפרת חטאים, אך מסוג מעט שונה. הפיוט הראשון, "ים קהלת", משתייך לסוג הבקשה, ומהווה הקדמה לווידוי. הפיוט מספר את שבחו של הקב"ה כהקדמה לבקשת המחילה, אך לא כולל בתוכו וידוי. למעט שורות פתיחה בודדות, כל המילים בפיוט מתחילות באות "מ". פיוט נוסף הוא הפיוט לווידוי "רבונו של עולם בראותי בחרותי". הפיוט מחולק לשני חלקים; בחלק הראשון דיון פילוסופי הדן בשאלה איך ייתכן שווידוי, הנעשה בפה, יכול לכפר על עבירות שנעשו בידיים, בצורה פיזית. בהמשך המחבר ממשיך ותוהה על כל ההיתכנות של כפרה לאדם רק באמצעות תפילה. המחבר מתאר שהוא הוטרד משאלה זו, אולם מחשבותיו השיבו לו כי אלהים גדול ומרבה לסלוח, ולכן יש טעם בווידוי. בחציו השני של הווידוי, המחבר מפייט את נוסח הווידוי הקצר אשמנו בגדנו ומקדיש בית לכל אחת מהאותיות.

### תרגום
בנוסף ליצירתו העצמאית, ארדוטיאל היה שותף לרבי ישראל הישראלי בחיבור ספרו "מצוות זמניות". הישראלי כתב את ספרו במקור בערבית, וארדוטיאל תרגם וערך אותו בעברית. על דרך עבודתו בתרגום החיבור הוא מתאר

## לקריאה נוספת
* מרגלית סגראי שלמן, שירי הקודש של שם טוב ארדוטיאל, חיבור לשם קבלת תואר מוסמך, אוניברסיטת בן-גוריון, 2015

## קישורים חיצוניים
* 
*
*
* דוד יעקבסון - סיורי מורשת יהודית קריון דה לוס קונדס פוסט באתר פייסבוק המתמקד ברב שם טוב אדרוטיאל
* 

## הערות שוליים

קטגוריה:משוררים יהודים ספרדים
קטגוריה:פילוסופים יהודים ספרדים
קטגוריה:סופרים יהודים ספרדים
קטגוריה:פילוסופים יהודים בימי הביניים
קטגוריה:משוררים יהודים בימי הביניים
קטגוריה:משוררים כותבי עברית
קטגוריה:פייטני ספרד
קטגוריה:יהודי ספרד במאה ה-14
נפגע

[ממוזער| קצין [ואפן אס אס גרמני מת, צפון צרפת, 19 ביוני 1944]]
[ממוזער| פציעת שברי [פגז, מלחמת האזרחים האמריקנית]]
**נפגע**, כמונח בשימוש צבאי, הוא אדם בשירות צבאי, ללא קשר להיותו לוחם, שנהיה בלתי זמין לביצוע תפקידו עקב נסיבות מסוימות, לרבות מוות, פציעה, מחלה, לכידה או עריקה.

כמונח בשימוש אזרחי, נפגע הוא אדם שנהרג, נפצע או נפגע מאירוע כלשהו. המונח משמש בדרך כלל לתיאור מקרי מוות ופציעות מרובים כתוצאה מתקריות אלימות או אסונות.

על פי דו"ח הבריאות העולמי של ארגון הבריאות העולמי לשנת 2004, מקרי המוות מפציעות מכוונות (כולל מלחמה, אלימות והתאבדות) נאמדו בכ-2.8% מכלל מקרי המוות. באותו דו"ח, מקרי המוות מפציעות לא מכוונות נאמדו בכ-6.2% מכלל מקרי המוות.

## כמונח בשימוש צבאי
כמונח בשימוש צבאי, נפגע הוא אדם בשירות שנהרג בקרב, נהרג ממחלה, נכה מפציעות או מטראומה נפשית, נלכד, ערק או נעדר, ואינו סובל מפציעות שאינן מונעות ממנו להילחם. כל נפגע אינו זמין עוד לקרב או למערכה הנוכחים. השימוש הראשון של נפגע כמונח בשימוש צבאי היה ב-1513.

נפגעים אזרחיים הם אזרחים שנהרגו או נפצעו על ידי אנשי צבא או לוחמים.

## כמונח בשימוש אזרחי
נפגעים אזרחיים הם אזרחים שנהרגו או נפצעו על ידי שוטרים, חיילים, כוחות מורדים או טרוריסטים. על פי דיני המלחמה, הכוונה היא לאזרחים הנספים או סובלים מפציעות כתוצאה מפעולות בזמן מלחמה. המונח מיושם, בדרך כלל, על מצבים שבהם מבוצעת אלימות בחתירה למטרות פוליטיות. השימוש הראשון של נפגע כמונח בשימוש אזרחי היה ב-1844.

לעיתים, המונח "נפגעים אזרחיים" משמש במצבים שאינם צבאיים, כמו שוד בנק.

## ראו גם
* מגן אנושי

## קישורים חיצוניים

## הערות שוליים

*
מועדון הלילה (סדרת טלוויזיה)

**מועדון הלילה** (בטורקית: **Kulüp**) היא סדרת דרמה תקופתית טורקית בבימוים של סרן יוג'ה (Seren Yüce) וזיינפ גוניי טאן (Zeynep Günay Tan). בסדרה מככבים גוקצ'ה בהדיר, באריש ארדוץ', סאליח באדמג'י, פיראט טאניש, מטין אקדולגר ואסודה קאלבק. הסדרה הועלתה לשידור בנטפליקס ב-5 בנובמבר 2021. העונה הראשונה כללה 12 פרקים, שמשודרת בשני חלקים בני שישה פרקים כל אחד. החלק השני של העונה הראשונה עלה לשידור ב-6 בינואר 2022.

## תקציר עלילה
מטילדה, אסירה לשעבר, עובדת במועדון לילה יוקרתי באיסטנבול בשנת 1955. כשהיא מנסה לשקם את הקשר עם הבת שלא יכלה לגדל, מתילדה נאבקת לשמור את בתה ראשל מלהסתבך בצרות עם פיסטיק איסמט מפֶּרָה. עוד היא מנסה לעמוד מול הבוס שלה אורהן, מנהל מועדון הלילה צ'לבי, והזמר סלים.

## צוות השחקנים
* גוקצ'ה בהדיר – מטילדה אסיאו, יהודייה ספרדייה ואסירה לשעבר שעובדת במועדון לילה יוקרתי באיסטנבול.
* בריש ארדוץ' – "פיסטיק" איסמט דניזר, נהג מונית ומושא אהבתה של ראשל.
* אסודה קאלבק – ראשל אסיאו, בתה של מטילדה ואהובתו של איסמט.
* סאלי באדמג'י – סלים סונגור, הזמר במועדון הלילה.
* מטין אקדולגר – אורהן שאהין, בעל מועדון הלילה.
* סוזאן קארדש – אמו של אורהן.
* פיראט טאניש – צ'לבי, מנהל מועדון הלילה.
* מרווה שיימה זנגין – טאסולה, חברתה של ראשל.
* הוליה דויאר – אמו של איסמט.
* איסטאר גוקסבן – אלי שקר, אביו של איסמט.
* מוראט גריבאאולו – דוד
* אילקר קיליץ' – מורדו, הארוס של ראשל.
* ולריה לקינה – דיאנה, אנגלייה שעובדת בשגרירות הבריטית.

## פרקים

## הפקה
באוקטובר 2020 הוכרז על ידי נטפליקס שם הסדרה "Kod Adı: Kulüp", וכן שמות השחקנים הראשיים גוקצ'ה בהדיר, בריש ארדוץ', וסאלי בדמג'י. באותו חודש פורסם שפיראט טאניש יופיע בסדרה. סאנר אייאר, איישה דורמז וחברת ההפקה הטורקית O3 Medya הפיקו את הסדרה עבור נטפליקס. ביימו סרן יוג'ה וזיינפ גונאי טאן. צוות הכותבים כלל את איישין אקבולוט, סרקאן יורוק, בנגו אוצ'ונג'ו, ראנה דניזר ונג'אטי שאהין.

## קבלה
תגובת הקהילה היהודית בטורקיה לסדרה הייתה בדרך כלל חיובית. תיאור הטקסים היהודיים, שפת הלאדינו, והנושאים הפוליטיים שהוצגו בסדרה זכו לשבחים מחברי הקהילה.

## קישורים חיצוניים

* 
* 

## הערות שוליים

קטגוריה:סדרות דרמה טורקיות
לווייתן מקור רמארי

**לווייתן מקור רמארי** (שם מדעי: *Mesoplodon eueu*) הוא מין של לווייתן שיניים ממשפחת לווייתני המקור אשר הוגדר בשנת 2021 והוא מצוי במימי האוקיינוס הדרומי ובקרבת היבשות הדרומיות. משמעות שמו המדעי: "דג גדול" בשפת Khwedam, מנמיביה ודרום אפריקה. הלווייתן קיבל את השם לכבוד החוקר המאורי רמארי סטיוארט (Ramari Stewart).

לווייתן זה נחשב במקור ללווייתן מקור ישר-מקור, אך לאחר שניתוחים גנטיים (של הגנום המיטוכונדרי) ללווייתנים מהאוקיינוס ההודי הכילו מאפיינים שונים התברר שמדובר במין אחר, שכנראה התפצל במהלך הפליסטוקן, וכיום נפוץ לאורך חצי הכדור הדרומי.

מספר דגימות מהלווייתן הגיעו למוזיאונים כמו לטה פאפא טונגוורה, מנקבת לווייתן באורך 5.3 מטרים שנסחפה ליבשה בחוף המערבי ומתה. דגימות נוספות נמצאות באוקלנד ובקייפ טאון שבדרום אפריקה.

## קישורים חיצוניים

## הערות שוליים

קטגוריה:לווייתני מקור
קטגוריה:לווייתני האוקיינוס הדרומי
קטגוריה:בעלי חיים שתוארו ב-2021
It's Beginning to Look a Lot Like Christmas

"**It's Beginning to Look a Lot Like Christmas**" (בעברית: "**זה מתחיל להיראות כמו חג המולד**") הוא שיר חג המולד שנכתב ב-1951 על ידי מרדית' וילסון.

השיר נקרא במקור "**It's Beginning to Look Like Christmas**".

## בתרבות
מרדית' וילסון שילב את השיר במחזמר שיצר, *Here's Love*, שהופיע לראשונה בתיאטראות ברודוויי ב-1963, והוא מושר בקונטרפונקט עם השיר "Pine Cones and Holly Berries".

ג'וני מאטיס הקליט את השיר עבור אלבומו מ-1986, *Christmas Eve with Johnny Mathis*. גרסה זו צברה פופולריות לאחר הכללתה בפסקול של הסרט שכחו אותי בבית 2. בהדרגה, ההקלטה של מאטיס החלה לקבל השמעת רדיו רחבה, ומאוחר יותר זכתה להיות להיט חג המולד.

## גרסת פרי קומו

פרי קומו ו-The Fontane Sisters  בשיתוף מיטשל איירס  ותזמורתו הוציאו גרסת כיסוי לשיר ב-18 בספטמבר 1951.

השיר מופיע בפסקול של סרט ההנפשה האמריקאי, "רכבת לקוטב" (2004).

### מיקומי שיא

### נתוני מכירות

## גרסת מייקל בובלה

הזמר הקנדי, מייקל בובלה, הוציא גרסת כיסוי לשיר ב-24 באוקטובר 2011, כחלק מאלבומו השביעי, *[[Christmas (אלבום של מייקל בובלה)|Christmas]]*. מאוחר יותר, יצא כסינגל השני של האלבום, יחד עם "Jingle Bells".

### מיקומי שיא

#### מצעדי סוף שנה

### נתוני מכירות

## גרסאות כיסוי בולטות אחרות
* 2002: אמריקה באלבומם, *Holiday Harmony*
* 2007: The Four Freshmen  באלבומם, *Snowfall*.
* 2008: הארי קוניק ג'וניור באלבומו, *What a Night! A Christmas Album*.
* 2009: קוני טלבוט  באלבומה, *Connie Talbot's Holiday Magic*.
* 2015: ג'אן ארדן  באלבומה, *A Jann Arden Christmas*.
* 2016: לורה פאוזיני באלבומה, *Laura Xmas*.
* 2017: נואה סיירוס כסינגל שיווקי ללא אלבום.
* 2018: פנטטוניקס באלבומם, .
* 2020: מייגן טריינור באלבומה, *[[A Very Trainor Christmas]]*.
* 2020: קווינטינו  באלבומו, **.

## קישורים חיצוניים

## הערות שוליים

קטגוריה:סינגלים בהוצאת רפרייז רקורדס
קטגוריה:שירי אוליביה ניוטון-ג'ון
קטגוריה:שירי חג המולד
קטגוריה:שירים באנגלית
Non – Album Singles, Rarities & Oddities

***The Complete Non - Album Singles, Rarities & Oddities*** הוא אלבום אוסף כפול של להקת הרוק הישראלית הצ'רצ'ילים, אשר יצא בשנת 2019 לכבוד יום התקליט הבינלאומי. האלבום מכיל סינגלים וקטעים נדירים שיצאו בשלהי שנות ה-60' ובשנות ה-70'.

## שירי האלבום
### צד א' (שירים 1–5)
צידו הראשון של האלבום בגרסת התקליט מכיל סינגלים שיצאו בשנים 1968–1969, לפני שיצא אלבום הבכורה של הלהקה משנת 1969. השיר "Too Much In Love To Hear" נכתב על ידי גיטריסט הלהקה, רוב האקסלי ביחד עם פיט הולדר, כשהשניים היו חלק מלהקת הטורנדוז. השיר "Talk To Me" הוא קאבר לשיר של ליטל ווילי ג׳ון . השירים "קונצ'רטו כפול" ו"קוראל לאוהבים צעירים" הם ביצועים של הצ'רצ'ילים והתזמורת הפילהרמונית ליצירות של באך.

### צד ב' (שירים 6–10)
צידו השני של התקליט מורכב מסינגלים שיצאו בשנים 1969–1970 אחרי אלבום הלהקה הראשון ולפני השני. כאשר סולן הלהקה סטן סלומון הוחלף בדני שושן. השירים "Living Loving" ו"She's A Woman" הם קאברים לשירים של לד זפלין והביטלס, בהתאמה. השיר "Sunshine Man (The Dress Soundtrack)" הוא גרסה אלטרנטיבית לשיר של הלהקה ששימשה בפסקול הסרט "השמלה", של ג'אד נאמן.

### צד ג' (שירים 11–16)
צידו השלישי של התקליט מורכב כולו מג'אמים שהלהקה ביצעה בהופעה חיה ברדיו, חוץ מהשיר "Achinoam (Hebrew)", שהוא ביצוע של הצ'רצ'ילים לשיר "אחינועם לא יודעת" של אריק איינשטיין. (שהוא למעשה תרגום עברי לשיר "When You're Gone" של הצ'רצ'ילים). השיר "Danielle Sanders Walks Through The Park" הוא גרסת רוק באנגלית לשיר "למה לי לקחת ללב" של אריק איינשטיין ושלום חנוך. השיר "Wake Me Shake Me" הוא קאבר לשיר של The Blues Project . ג'אמים נוספים בצד זה כוללים גרסות רוק לשירים "יונתן הקטן", "והאר עיננו" ולשיר שלהם, "Sunshine Man".

### צד ד' (שירים 17–23)
צידו הרביעי של התקליט מכיל סינגלים שיצאו בשנת 1972, לאחר יציאת אלבומה השלישי של הלהקה לאור.

## רשימת רצועות

## קישורים חיצוניים
* דף האלבום באתר סטריאו ומונו.

## הערות שוליים

קטגוריה:אלבומי הצ'רצ'ילים
קטגוריה:אלבומי אוסף בעברית
Yalla

"**Yalla**" (בעברית: "**יאללה**") הוא שיר שהוקלט על ידי הזמרת-יוצרת הרומנייה אינה. השיר יצא לאור ב-3 בנובמבר 2015, על ידי חברות התקליטים אמפייר רקורדס ורוטון מיוזיק, כסינגל השישי מתוך אלבום האולפן הרביעי שלה, *[[Inna]]*, תוך שנכלל גם באלבום, *[[Body and the Sun]]*. "Yalla" תואר כשיר דאנס-פופ ויורודאנס, ובוצע באנגלית ובערבית.

השיר הגיע למקום ה-13 במצעד הסינגלים של רומניה.

## רקע וכתיבה
"Yalla" נכתב על ידי מרצ'ל בוטזן, סבסטיאן ברק, נדיר תמוז אוגוסטין ואלנה אלכסנדרה אפוסטוליאנו והופק על ידי פליי & וין. הדי ג'יי האיטלקי דניאל טריינו הצהיר ש-"Yalla" משלב את סגנון היורודאנס ה"טיפוסי" של אינה לצד צלילים מזרחיים, והשווה את האווירה שלו ל-"La Isla Bonita" של מדונה (1987).

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.

## וידאו קליפ
אינה ביצעה גרסה מופשטת של "Yalla" ברדיו ZU ב-17 בנובמבר 2015. "Yalla" נכלל ברשימת השירים של סיבובי הופעות שנועדו לקדם את *[[Inna]]* ו-*[[Body and the Sun]]* ברחבי אירופה וביפן. הווידאו קליפ הנלווה של "Yalla" צולם על ידי בארנה נמתי במרקש, מרוקו במשך שלושה ימים, כאשר אינה וג'ון פרז ביימו אותו במשותף.

נכון לדצמבר 2021, מונה הצפיות של הקליפ עומד על למעלה מ-415 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אינה
קטגוריה:שירים באנגלית
קטגוריה:שירים בערבית
קטגוריה:שירים מרובי שפות
קטגוריה:שירים שנכתבו על ידי אילסי ג'ובר
קטגוריה:שירי דאנס-פופ
Paris, Lisboa

***Paris, Lisboa*** (בעברית: **[[פריז]], [[ליסבון]]**) הוא אלבום האולפן השני של הזמר הפורטוגזי סלבדור סובראל. את האלבום הוציאה לאור ב-29 במרץ 2019 חברת התקליטים ולנטים דה קרבליו רקורדס. הוא הגיע למקום הראשון וה-11 במצעד האלבומים בפורטוגל ובספרד בהתאמה.

## רקע
ב-*Paris, Lisboa* סובראל שר בארבע שפות שונות. את האלבום הוא כתב לאחר ניתוח השתלת הלב שלו. לטענתו, לאחר הניתוח תחושת התקווה שלו התעצמה, דבר שהניע אותו בתהליך ההפקה של האלבום.

## סינגלים
"Mano a Mano" יצא לאור כסינגל המוביל של האלבום ב-11 במאי 2018. הוא הגיע למקום ה-84 במצעד הסינגלים הפורטוגזי. ב-12 במאי 2018 הוא ביצע אותו בגמר אירוויזיון 2018. "Caetano Veloso" יצא לאור ב-6 ביולי אותה השנה, וב-8 במרץ 2019 יצא הסינגל האחרון מתוך האלבום, "Anda Estragar-me os Planos".

## רשימת רצועות

## מיקומי שיא

## היסטוריית יציאות לאור

## הערות שוליים

קטגוריה:אלבומי סלבדור סובראל
חצי האי סטורנס

**חצי האי סטורנס** (באנגלית: **Stornes Peninsula**) הוא חצי אי סלעי ומשונן הבולט לתוך מפרץ פרידז, באזור חוף אינגריד כריסטנסן, בארץ המלכה אליזבת, שבאנטארקטיקה.

חצי האי ממוקם בסמוך ממערב לגבעות לארסמן .

אורכו של חצי האי 6 קילומטרים.

פסגת בלנדל היא הפסגה הגבוהה ביותר בחצי האי סטורנס.

## היסטוריה
### גילוי ומיפוי חצי האי

חצי האי מופה לראשונה על ידי קרטוגרפים נורווגים בהתבסס על תצלומי אוויר שצולמו על ידי משלחת לארס כריסטנסן, אשר חקרה את אנטארקטיקה בעונת המחקר (הקיץ האנטארקטי) 1936 – 1937.

חצי האי נסקר לראשונה על הקרקע על ידי משלחת החקר האנטארקטית הלאומית של אוסטרליה (ANARE) בשנים 1968 ו-1969.

### מקור השם

לארס כריסטנסן נתן לחצי האי את שמו.

חצי האי נקרא "סטורנס" - שמשמעו "צוק גדול" או "ness" (באנגלית: לשון יבשה).

## קישורים חיצוניים
* מפת חצי האי סטורנס
* חצי האי סטורנס באתר mindat
* חצי האי סטורנס באתר marineregions

סטורנס
סטורנס
סטורנס
יערות קלפ

[ממוזער|230px|יער קלפ גדול ב[מפרץ פולס, כף התקווה הטובה.]]
ממוזער|230px|תפוצה של יערות הקלפ בעולם

**יערות [[קלפ]]** או **ערוגת קלפ** הם מערכת אקולוגית ימית המצויה לרוב לחופי ימים ממוזגים או באקלים קוטבי ומורכבת מאצות חומיות (אצות קלפ) גדולות ועשירות בכלורופיל המאפשר להם לצמוח במהירות. למרות שמם, יערות קלפ אינם יערות אמיתיים ואין בהם צמחי עובר. בשנת 2007 התגלו יערות קלפ גם לחופי גלאפגוס באקוודור.

יערות אלה הם מהאזורים הפוריים ביותר באוקיינוס, בדומה לשוניות אלמוגים אך גם יחדיו הם לא מספקים 1% מהפיריון הכולל העולמי. עם זאת חלק מיערות אלה נמצאים בפגיעה חמורה עקב דיג יתר ופגיעה של ההתחממות העולמית מה שמשפיע בעיקר על כרי אצות במזרח טסמניה וצפון קליפורניה. יערות אלה נמצאים גם בפגיעה תמידית של רעיית יתר מצד קיפודי ים המנסים לדלל את מספרם ולייצר שממה ייחודית.

## היערות
יערות הקלפ נפוצים במספר ימים כשהעיקריים מביניהם הם בצפון-מזרח האוקיינוס השקט בין חופי סן פרנסיסקו, קליפורניה עד אלסקה והאיים האלאוטיים, בהם נרשמו למעלה מ-20 סוגי אצות ביער. עם זאת נצפו גם כרי אצות בגדלים שונים בשני קצוות האוקיינוס האטלנטי, בצפון-מזרח ודרום-מזרח האוקיינוס השקט, באיי האוקיינוס הדרומי, בחופי סין ויפן, דרום אוסטרליה, ניו זילנד וכף התקווה הטובה.

האצות צומחות בקרבת החוף על מצע קשה, העשיר בחומרי הזנה, לעיתים בעזרת זרמי הים ואור שמש ברמות גבוהות. לעיתים היערות נמוגים בחורף אך שבים לשגשג בקיץ.

ישנו מבחר קטן של אצות חומיות היכולות לייצר יערות ביניהם הידועה ביותר היא קלפ ענק (*Macrocystis*) אך גם אצות מהסוגים: *Laminaria*, *Ecklonia*, *Lessonia*, *Nereocystis*, *Alaria* ו-*Eisenia*.

ביערות ישנו מבחר של בעלי חיים ושאר יצורים ועוד חיות המגיעות למים שסביבו מבלי לעצור את מסען.שטצדאים, חשופיות ים כמו הנדנית, תמנון פסיפי ענק, רב-זיפיות, קווצי עור שונים ומיני סרטנים חיים על הקרקעית או בין עלי האצות. דגים שונים כמו ורדוניים, גריבלדי סרדיניים ולטריים משוטטים לאורך האצות בחיפוש מזון או מתגוננים מטורפים ביניהן, כשעל הקרקעית דגים כמו דקר הקלפ או טחן קליפורני מחפשים טרף שקוע. מיני מינים גדולים כמו כלבי ים, אריות ים, לוטרות ים, כרישים ואף לווייתן אפור נמצאים לעיתים קרובות בין או ליד האצות וכן ישנן מושבות של עופות ימיים הנמשכים לשפע החיים הרב בהם.

קיפודי ים גם משגשגים ביערות אלה אך הם מסוכנים לאזור (כשגרוע במיוחד המין *Strongylocentrotus purpuratus*), מאחר שהם ניזונים מהאצות בצורה הפוגעת בשורשי אחיזתם, גורמת להם לצוף לאוקיינוס והורגת אותם. לאחר שאזור של אצות מושמד מרעיית יתר הוא נהפך לשממת קיפודי ים, בה מינים שונים של קווצי עור. אך ישנם מיני מפתח ה"שומרים" על היערות בטריפת או הדיפת הקיפודים, ביניהם לוטרת הים, שפתן ראשתני קליפורני וכמה חלזונות וכוכבי ים גדולים. באזורים בהם נפגעים מינים אלה עלולים להיפגע כלל היערות.

היערות הגדולים ביותר שייכים לקלפ הענק שהפרטים הגדולים ביותר שלו הגיעו למעל 200 ק"ג אורך של 47 מטרים, מה שהופך אותו לאחת האצות הגדולות בעולם.

## קישורים חיצוניים

## הערות שוליים

קטגוריה:אצות חומיות
קטגוריה:מערכות אקולוגיות
קיליאן סקוט

**קיליאן דמיאן מרפי** (באנגלית: **Killian Scott**; נולד ב-6 ביולי 1985) הוא שחקן תיאטרון, קולנוע טלוויזיה אירי, הידוע בשם הבמה **קיליאן סקוט**.

## ביוגרפיה
סקוט הוא הצעיר מבין שישה ילדים. הוא גדל בסנדימאונט, דבלין, ולמד בסנט מייקל'ס קולג'. אחיו כוללים את הפוליטיקאי לשעבר יואן מרפי והמחזאי קולין מרפי. העניין שלו במשחק נוצר בהשראת הופעתו של אחיו יואן בהפקת המלט בבית הספר. הוא למד אנגלית ופילוסופיה באוניברסיטת קולג' דבלין לפני שעבר ללונדון כדי ללמוד בבית הספר למשחק "דרמה סנטר".

## קריירה
סקוט החל את דרכו במשחק בתיאטרון. הוא שינה את שמו לקיליאן סקוט כדי למנוע בלבול עם השחקן האירי קיליאן מרפי. הוא זכה לתהילה באירלנד על תפקידו בסדרת הטלוויזיה "אהבה/שנאה", ששודרה לראשונה ב-2010. בהמשך, סקוט הופיע בתפקידים קטנים בסרטים בהם בסרט הקולנוע "71'" ובסרט "הכומר".

לאחר סיום הסדרה "אהבה/שנאה", הופיע סקוט בשנת 2015 בתפקידו הראשי הראשון בסרט המתח האירי " "Traders". סקוט לוהק לתפקיד בעונות הרביעית והחמישית של סדרת הטלוויזיה "רחוב ריפר", בה שגילם את עוזר נציב המשטרה, אוגוסטוס דאב. באותה שנה, הוא הופיע בסרט הקולנוע "Strepass Against Us". 

בשנת 2017, הוא הופיע בסדרת הטלוויזיה "סטרייק", בתפקיד המפקח אריק ורדל. באותה שנה, הוא לוהק לתפקיד הראשי בסדרת הטלוויזיה "נידונים", במקום אדן יאנג, שעזב את הסדרה עקב חילוקי דעות יצירתיים. עקב עזיבתו של יאנג, סקוט צילם את פרק הפיילוט תוך שבוע מרגע שלוהק. הוא כיכב בסרט הקולנוע "הנוסע" לצד ליאם ניסן בשנת 2018.

בשנת 2019, כיכב לצד שרה גרין בסדרת הטלוויזיה "Dublin Murders", המבוססת על סדרת הספרים של "Dublin Murder Squad" מאת טנה פרנץ'. הוא גילם את הדמות הראשית הבלש רוב ריילי ואימץ מבטא אנגלי לתפקיד. הסדרה צולמה בבלפסט ובדבלין במשך שבעה חודשים.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני תיאטרון אירים
קטגוריה:שחקני קולנוע וטלוויזיה אירים
קטגוריה:דבלין: אישים
קטגוריה:בוגרי אוניברסיטאות באירלנד
קטגוריה:אירים שנולדו ב-1985
ת'ייר סקאדר

**ת'ייר סקאדר** (באנגלית: **Thayer Scudder**; נולד ב-4 באוגוסט 1930, ניו הייבן) הוא פרופסור אמריקאי לאנתרופולוגיה במכון הטכנולוגי של קליפורניה.

## ביוגרפיה
ת'ייר סקאדר למד באוניברסיטת הרווארד אותה סיים עם תואר שלישי בשנת 1960. בהמשך הוא עשה פוסט דוקטורט בלימודי אפריקה, אנתרופולוגיה ובמדעי החברה בבית הספר לכלכלה של לונדון.

בשנים 1956–1957 הוא עבד בדרום אפריקה בה היה שותף למחקר של אליזבת קולסון. בשנים 1961–1962 הוא עבר באוניברסיטה האמריקאית בקהיר. לאחר מכך סקאדר חזר לארצות הברית ונקלט לעבודה במכון הטכנולוגי של קליפורניה.

בהיותו בקלטק, סקאדר חקר נושאים שונים והפך למומחה בעל שם עולמי בהקשר להשפעת בניית סכרים על הכלכלה, סביבה והחברה האנושית באזור. הוא היה יועץ למספר פרויקטים גדולים בתחום באפריקה ואסיה. בנוסף לכך הוא עוסק במחקר של חברה בעלת הכנסות נמוכות באפריקה.

בשנת 1975 הוא קיבל מלגת גוגנהיים. בשנת 1999 הוענקה לו מדליית מלינובסקי.

## פרסומים בולטים
* “Development-induced Relocation and Refugee Studies: 37 years of change and continuity among Zambia’s Gwembe Tonga,” *Journal of Refugees Studies,* Vol 6 (2): 123-152 (1993)
* “Recent experiences with river basin development in the tropics and subtropics,” *Natural Resources Forum* 18(2): 101-113 (1994)
* Chapters on “Social Impacts” and “Resettlement” in *Water Resources: Environmental Planning, Management and Development,* edited by Asit K. Biswas, New York: McGraw Hill. (1997)
* “The World Commission on Dams and the Need for a New Development Paradigm,” *International Journal of Water Resources Development* Vol 17, No.3:329-341. (2000)
* *The Future of Large Dams: Dealing with social, environmental, institutional and political costs.* London: Earthscan. (2005)
* *Global Threats, Global Futures: Living With Declining Living Standards*. Cheltenham, Gloucter: Edward Elgar Publishing. (2010)

## קישורים חיצוניים
* תיאור פעילותו המדעית

## הערות שוליים

קטגוריה:אנתרופולוגים אמריקאים
קטגוריה:סגל המכון הטכנולוגי של קליפורניה
קטגוריה:בעלי תואר דוקטור מאוניברסיטת הרווארד
קטגוריה:זוכי מלגת גוגנהיים
קטגוריה:אמריקאים שנולדו ב-1930
ראבוטניצה

**ראבוטניצה** (ברוסית: **Работница**, "הפועלת") הוא כתב עת נשים בשפה רוסית שהפצתו החלה בתחומי האימפריה הרוסית בשנת 1914, הגיע לשיא הפצתו בתקופת ברית המועצות ומופץ בצורה מקוונת גם בשנת 2021.

כתב עת זה נוסד ביוזמת ולדימיר איליץ' לנין במטרה להפיץ את דעותיו בקרב נשים. לקראת פרסום המהדורה הראשונה, נעצרו רוב חברי המערכת והיא יצאה לאור הודות לפעילותה של אמיליה אלכסייבה לקראת יום האישה הבינלאומי 1914. במהלך שנת 1914 יצאו לאור שבע מהדורות, אך בקיץ של אותה שנה הופסקה הפצתו.

שלוש שנים מאוחר יותר חודשה הפצתו ובשנים 1917–1918 יצאו 13 מהדורות בתדירות שבועית. החל משנת 1923 מערכת של "ראבוטניצה" נמצאת במוסקבה. החל משנת 1943 כתב עת היה מופץ באופן חודשי ובתחילת שנות ה-50 של המאה ה-20 התפוצה הגיע לכ-350 אלף עותקים, כאשר בשנת 1990 היא הגיעה לשיא של 23 מיליון. אמנם עד מהרה ירדה תפוצתו באופן משמעותי ותוך שנה צומצמה ל-12 מיליון. בשנת 2013 הופצו 35 אלף בלבד. כיום הוא מופץ באינטרנט בלבד.

בתקופת ברית המועצות היה חלק משמעותי של המאמרים מוקדש לתנועת הנשים הקומוניסטית. החל משנות ה-50 של המאה ה-20 החל לגדול חלק של מאמרים בתחום חיי המשפחה והחברה, ובמיוחד גידול ילדים. הייתה קיימת פינת "מכתבי קוראים", בה דיווחה מערכת כתב העת על הפעילות בנושא תלונות נשים בנושאים שונים. בשנת 1985 החל פרסום סדרת כתבות בתחום משק בית ומלאכה.

על תרומתו לקידום החברה הסובייטית לכתב עת הוענקו עיטור הדגל האדום של העמל (1933) ועיטור לנין (1964).

בתקופות שונות היו חברות במערכת "ראבוטניצה" פעילות סובייטיות בולטות, כגון נאדז'דה קרופסקיה, אינסה ארמנד, אלכסנדרה קולונטאי ואנה יליזרובה-אויאנובה.

## קישורים חיצוניים

* 
* מידע על כתב עת

קטגוריה:רוסיה: כתבי עת
קטגוריה:מגזיני נשים
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
יובה הראשון

**יובה הראשון** (בפיניקית: **𐤉𐤅𐤁𐤏𐤉** – יובעי; 85–46 לפנה"ס) היה מלך נומידיה שעמד לצידם של תומכי פומפיוס והסנאט הרומי במלחמתם כנגד יוליוס קיסר בצפון אפריקה (45–49 לפנה"ס).

יובה הפך עוין לקיסר בעקבות עלבון אישי שספג ממנו (כנראה ב-63 לפנה"ס). בנוסף לכך, הטריבון כוריו , אחד מתומכי קיסר, הציע בשנת 50 לפנה"ס לספח את נומידיה כפרובינקיה רומית. ב-49 לפנה"ס נחת כוריו בחופי אפריקה במטרה לגרש את כוחותיו של פומפיוס, אך הובס ונהרג על ידי יובה שראה את עצמו בעקבות הניצחון כשליט הפוטנציאלי של כל צפון אפריקה.
פומפיוס נהרג שנה לאחר מכן, אך ההתנגדות האפריקאית המשיכה תחת מטלוס סקיפיו בעל בריתו של יובה. ב-46 לפנה"ס קיסר הגיע בעצמו לאפריקה על מנת להילחם במתנגדיו. יובה הותקף ממערב על ידי בעל בריתו של קיסר בוככוס מלך מאוריטניה ושכיר החרב הרומי פובליוס סיטיוס .
יובה הובס יחד עם שיירי תומכיו של פומפיוס בקרב תאפסוס ולאחר שנאלץ לסגת מאותיקה וגורש מבירתו הזמנית זאמה  על ידי תושביה שם קץ לחייו.

## קישורים חיצוניים

* 

## הערות שוליים

קטגוריה:מלכים נומידים
קטגוריה:אישים שחיו במאה ה-1 לפנה"ס
וניל (תוכנה)

במדעי המחשב, **וניל** (באנגלית: **vanilla**) הוא מונח המשמש לתיאור תוכנת מחשב ולעיתים גם מערכות מחשוב אחרות כגון חומרה או אלגוריתמים שבצורתן הראשונית, אינן מותאמות, כלומר, הן משמשות ללא כל התאמות אישיות או עדכונים שהוחלו עליהן. תוכנת וניל הפכה לסטנדרט תעשייתי דה פקטו, בשימוש נרחב על ידי עסקים ואנשים פרטיים. המונח מגיע מהטעם הסטנדרטי המסורתי של גלידה, וניל.  על פי ספרו של אריק ס. ריימונד The New Hacker's Dictionary, "וניל" פירושו יותר "ברירת מחדל" מאשר "רגיל".

דוגמאות לשימוש ב"וניל" במשפט (באנגלית):

* כאחת מהדוגמאות הראשונות, מערכת ההוצאה לפועל של טקסט מחשב IBM, BookMaster, מספקת ברירת מחדל לציון אילו חלקים מהספר להוציא לאור, נקראת "וניל" (vanilla), ודרך מגניבה יותר, נקראת "מוקה" (mocha).
* המילה "וניל" משמשת לעיתים גם לרכיבי חומרה. לדוגמה, בשנות ה-90, מחשבי הבית של Amiga שלא שודרגו נקראו "וניל פשוט"; באופן דומה, זה הוחל גם לרכיבים של מחשבי PC.
* לגבי קרנאות מבוססות Unix, "קרנל וניל" מתייחס לקרנל שלא שונה על ידי מקור שלישי. לדוגמה, הקרנל הוניל של Linux לעיתים מקבל "תבליט" מסוים לפי ההפצה של Linux על ידי שינויים משמעותיים.
* בספרו "End of Ignorance", מתייחס Charles Winborne לדף סטטי שהוא "רק קובץ טקסט, אך אחד שמקשר לקבצים מלווים" כדף אינטרנט וניל פשוט.
* אוהדי משחק הווידאו Minecraft, בדרך כלל מתייחסים למשחק ללא התקנות כ"וניל".
* JavaScript, כאשר משתמשים בו ללא ספריות או תוספות של צד שלישי מתייחסים אליו כ"JavaScript וניל".
## ראו גם

* רכיב מדף
* מוד
* Turnkey

## הערות שוליים

קטגוריה:מחשוב
דאשה אסטפייבה

**דאשה ויקטורבנה אסטפייבה** (ברוסית: **Дарья (Даша) Викторовна Астафьева**, באוקראינית: **Дар'я Вікторівна Астаф’єва**; נולדה ב-4 באוגוסט 1985) היא דוגמנית, זמרת, שחקנית ומנחת טלוויזיה אוקראינית. סולנית להקת NikitA  בשנים 2008–2017. זכתה לפרסום על ידי כאשר הייתה לנערת החודש במגזין פלייבוי.

## ביוגרפיה
אסטפייבה נולדה ב-4 באוגוסט 1985, במחוז דניפרופטרובסק שבאוקראינה. במחלקת הבימוי, שבה למדה אסטפייבה, לימדו שירה. לדבריה, היא מאוד אהבה את השיעורים, אז היא למדה באופן קבוע עם המורה לבדה.

מאז 2007, כבר בהיותה עובדת בחברת Mamamusic, החלה אסטפייבה ללמוד שירה באופן מקצועי.

מאוחר יותר אסטפייבה זכתה לפופולריות הודות להשתתפותה בלהקת NikitA.

במרץ 2009 הוציאה הלהקה את אלבום הבכורה שלה "משינה" (מכונה). באותה שנה, להקת ניקיטה הגישה בקשה להשתתפות באירוויזיון כנציגי אוקראינה, אך בסופו של דבר קיבלו סירוב, שנבע בעיקר מהפופולריות המוגברת של אסטפייבה כדוגמנית.

בשנת 2011 היא הצטלמה בסרט "מאוהבים לקייב" לצד אלכסנדר יאצנקו.

## קישורים חיצוניים

* 

## הערות שוליים

קטגוריה:זמרות אוקראיניות
קטגוריה:אוקראיניות שנולדו ב-1985
קטגוריה:אוקראינים שנולדו ב-1985
קטגוריה:נערות החודש של פלייבוי